เห็นร้านนี้จากเฟสบุ๊ค แล้วเกิดความอยากมากๆ ด้วยความที่แพนเค้กมันดูฟูมากกกก น่ากินสุดๆ เลยลองไปที่สาขา เดอะคริสตัล ราชพฤกษ์ ดู

ไปถึงร้าน ร้านตกแต่งได้น่ารักดี เป็นโต๊ะแบบม้าหมุนอยู่กลางร้าน แต่..คนเยอะมากกกก ไม่รู้ว่ามีโต๊ะว่างรึเปล่า เลยเดินเข้าไป ปรากฎว่าไม่มีพนักงานสนใจเลย เราเลยต้องหาโต๊ะกันเอง เห็นใครลุกปุ๊บเสียบทันที

ได้โต๊ะนั่งแล้วก็ยังไม่มีใครมารับออเดอร์ เราก็สงสัย หรือว่าต้องไปสั่งที่หน้าเค้าเตอร์ พอเดินไป พนักงานบอกให้สั่งที่โต๊ะเลยค่ะ

ได้เมนูมาดู ตัดสินใจได้แล้ว ก็เรียกพนักงาน แต่ก็ไม่มีใครเห็นเรา... เรียกอยู่พักใหญ่ก็ได้สั่ง สั่งไป2อย่าง แพนเค้กธรรมดา กับเครื่องดื่มยูซุโซดา

เครื่องดื่มมาเสิร์ฟแล้ว แต่ขนมยังไม่มา ลูกค้าก็เข้ามาใหม่เรื่อยๆ นั่งรออยู่นานพอสมควร พนักงานก็ถือแพนเค้กแบบที่เราสั่งมา แต่...ไปเสิร์ฟให้โต๊ะที่มาทีหลังเรา ???? 
แต่สุดท้ายก็ได้กิน

น้ำส้มยูซุโซดา จืดดดดมาก มีแค่รสเปรี้ยวกลิ่นยูซุกับความซ่าของโซดา แค่นั้นจริงๆ 

แพนเค้ก เสิร์ฟมาพร้อมไอศกรีม 1ลูก ราดเมเปิ้ลไซรัป ฟูนุ่มมากจริงๆ แต่เราว่ามันออกคาวนิดๆอ่ะ

สำหรับคนที่จะไปทานลองดูนะคะ เมนูขนมมีเยอะมากๆ พวกเค้กก็น่ากิน ลองสั่งดู พวกเครื่องดื่ม กาแฟ ชา พวกนี้ก็มีนะคะ ราคาค่อนข้างสูงเลยล่ะ อาจมีบริการล่าช้าตกหล่นบ้างเนื่องจากลูกค้าค่อนข้างเยอะ
